Πρόταση για ΟΔΗΓΙΑ ΤΟΥ ΣΥΜΒΟΥΛΙΟΥ για την ανάκληση της ισχύος της οδηγίας 72/462/ΕΟΚ

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Οι προδιαγραφές για την υγεία των ζώων, σχετικά με την εισαγωγή κρέατος και προϊόντων κρέατος έχουν επαναπροσδιοριστεί και επικαιροποιηθεί με την οδηγία του Συμβουλίου 2002/99/ΕΚ, η οποία καθορίζει τους κανόνες για την υγεία των ζώων που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση [1]. Η οδηγία αυτή πρέπει να εφαρμοστεί επίσημα στα κράτη μέλη έως την 1η Ιανουαρίου 2005.

[1] ΕΕ L 18, 23.1.2003, σ. 11.

Οι προδιαγραφές για τη δημόσια υγεία και οι επίσημοι έλεγχοι για το κρέας και τα προϊόντα κρέατος έχουν επαναπροσδιοριστεί και επικαιροποιηθεί με τον κανονισμό (ΕΚ) yyyy/xxx με τον οποίο θεσπίζονται ειδικοί υγειονομικοί κανόνες για τρόφιμα ζωικής προέλευσης. [2] Ο κανονισμός αυτός πρέπει να εφαρμοστεί επίσημα στα κράτη μέλη έως την 1η Ιανουαρίου 2006.

[2] COM(2002)377 τελικό (EE C 262 E, 29.10.2002, σ. 449).

Οι κανόνες για τη δημόσια υγεία που αφορούν τα προϊόντα που αναφέρονται στην οδηγία 72/462/ΕΟΚ αντικαθίστανται από τις ως άνω διατάξεις με ισχύ από 1ης Ιανουαρίου 2006.

Οι υπόλοιποι όροι σχετικά με τις προδιαγραφές εισαγωγής ζώντων ζώων επαναπροσδιορίζονται με πρόταση οδηγίας σχετικά με τον καθορισμό των υγειονομικών κανόνων για την εισαγωγή στην Κοινότητα ορισμένων ζώντων ζώων και την τροποποίηση των οδηγιών 90/426/EOK και 92/65/EOK [COM (2003) 570], η οποία έχει ήδη υποβληθεί στο Συμβούλιο. Επομένως είναι αναγκαία η ολοκλήρωση ανάκλησης της ισχύος της οδηγίας 72/462/ΕΟΚ όσον αφορά τους υγειονομικούς κανόνες για ζώντα ζώα.

Επομένως ενδείκνυται η ανάκληση της ισχύος της οδηγίας 72/462/ΕΟΚ και ορισμένων αποφάσεων που δεν είναι πλέον αναγκαιες.

Ωστόσο, είναι αναγκαίο να παραμείνουν σε ισχύ κάποιοι κανόνες εφαρμογής, έως ότου θεσπιστούν τα αναγκαία μέτρα στο πλαίσιο της νέας νομοθεσίας.

2004/0022 (CNS)

Πρόταση για ΟΔΗΓΙΑ ΤΟΥ ΣΥΜΒΟΥΛΙΟΥ για την ανάκληση της ισχύος της οδηγίας 72/462/ΕΟΚ

(Κείμενο που παρουσιάζει ενδιαφέρον για τον ΕΟΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 37 και 94,

την πρόταση της Επιτροπής [3]

[3] ΕΕ C , , σ. .

τη γνώμη του Ευρωπαϊκού Κοινοβουλίου [4],

[4] ΕΕ C , , σ. .

τη γνώμη της Ευρωπαϊκής Οικονομικής και Κοινωνικής Επιτροπής [5],

[5] ΕΕ C , , σ. .

ύστερα από διαβούλευση της Επιτροπής των Περιφερειών [6],

[6] ΕΕ C , , σ. .

ενεργώντας σύμφωνα με τη διαδικασία που ορίζει το άρθρο 251 της Συνθήκης [7],

[7] Γνώμη του Ευρωπαϊκού Κοινοβουλίου της .......... 2003 (δεν έχει ακόμη δημοσιευθεί στην Επίσημη Εφημερίδα), Κοινή θέση του Συμβουλίου της ........... (δεν έχει ακόμη δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της ..................... (δεν έχει ακόμη δημοσιευθεί στην Επίσημη Εφημερίδα).

Εκτιμώντας τα εξής:

(1) Οι κανόνες για την υγεία των ζώων όσον αφορά την εισαγωγή κρέατος και προϊόντων κρέατος, οι οποίοι ορίζονται στην οδηγία του Συμβουλίου 72/462/ΕΟΚ της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων τού βοείου και χοιρείου είδους και νωπών κρεάτων πρελεύσεως τρίτων χωρών [8] πρέπει να αντικατασταθούν από τους κανόνες που ορίζει η οδηγία του Συμβουλίου 2002/99/ΕΚ της 16ης Δεκεμβρίου 2002 για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση. [9] Η οδηγία αυτή πρέπει να τεθεί σε ισχύ το αργότερο την 1η Ιανουαρίου 2005.

[8] ΕΕ L 302, 31.12.1972, σ. 28. Οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122, 16.5.2003, σ. 36).

[9] ΕΕ L 18, 23.1.2003, σ. 11.

(2) Οι κανόνες για τη δημόσια υγεία και τους επίσημους ελέγχους για το κρέας και τα προϊόντα κρέατος, που ορίζει η οδηγία 72/462/ΕΟΚ, έχουν επικαιροποιηθεί με τον κανονισμό του Συμβουλίου (ΕΚ) αριθ. yyyy/xxx για τη θέσπιση ειδικών υγειονομικών κανόνων για τρόφιμα ζωικής προέλευσης, [10] ο οποίος πρέπει να τεθεί σε ισχύ το αργότερο την 1η Ιανουαρίου 2006.

[10] COM(2002)377 τελικό (EE C 262 E, 29.10.2002, σ. 449).

(3) Με ισχύ από 1ης Ιανουαρίου 2006, οι διατάξεις που περιέχονται στον εν λόγω κανονισμό αντικαθιστούν τους κανόνες για τη δημόσια υγεία που αφορούν το κρέας και τα προϊόντα κρέατος, όπως αυτοί ορίζονται στην οδηγία 72/462/ΕΟΚ.

(4) Οι εναπομένοντες κανόνες που ορίζονται στην οδηγία 72/462/ΕΟΚ σχετικά με τις προδιαγραφές για την εισαγωγή ζώντων ζώων αντικαθίστανται από την οδηγία του Συμβουλίου xxx/yyyy/ΕΚ [11] σχετικά με τον καθορισμό των υγειονομικών κανόνων για την εισαγωγή στην Κοινότητα ορισμένων ζώντων οπληφόρων ζώων και την τροποποίηση των οδηγιών 90/426/ΕΟΚ και 92/65/ΕΟΚ, με έναρξη ισχύος την xx/mm/yyyy.

[11] COM(2003)570.

(5) Για λόγους σαφήνειας των κοινοτικών κανόνων, με την έναρξη ισχύος των οδηγιών 2002/99/ΕΚ και .../.../ΕΚ9 καθώς και του κανονισμού (ΕΚ) αριθ. ...8, που αντικαθιστούν τις διατάξεις που ορίζονται στην οδηγία 72/462/ΕΟΚ, ανακαλείται η ισχύς της εν λόγω οδηγίας.

(6) Ωστόσο, είναι αναγκαίο, για λόγους σαφήνειας της κοινοτικής νομοθεσίας, να ανακληθούν ορισμένες αποφάσεις που δεν είναι πλέον εφαρμόσιμες και, ταυτόχρονα, να παραμείνουν σε ισχύ κάποιοι κανόνες εφαρμογής, έως ότου θεσπιστούν τα αναγκαία μέτρα στο πλαίσιο της νέας νομοθεσίας,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Ανακαλείται η ισχύς της οδηγίας 72/462/ΕΟΚ από:

α) 1ης Ιανουαρίου 2005, όσον αφορά τους υγειονομικούς κανόνες για την εισαγωγή κρέατος και προϊότων κρέατος,

β) 1ης Ιανουαρίου 2006, όσον αφορά τους κανόνες για τη δημόσια υγεία και τους επίσημους ελέγχους για το κρέας και τα προϊόντα κρέατος, και

γ) [ημερομηνία έναρξης της ισχύος της οδηγίας του Συμβουλίου xxx/yyyy [12], με τη μορφή: ημέρα/ μήνας/ έτος], όσον αφορά τους υγειονομικούς κανόνες για την εισαγωγή ζώντων ζώων.

[12] Παραπομπή στην παρούσα απόφαση.

Άρθρο 2

Οι κανόνες εφαρμογής που ορίζονται στο πλαίσιο των αποφάσεων που έχουν εκδοθεί για την εισαγωγή ζώντων ζώων, κρέατος και προϊόντων κρέατος, στο πλαίσιο της οδηγίας 72/462/ΕΚ, όπως απαριθμούνται στο παράρτημα της παρούσας οδηγίας, εξακολουθούν να ισχύουν έως ότου αντικατασταθούν από μέτρα που θεσπίζονται δυνάμει του νέου ρυθμιστικού πλαισίου.

Άρθρο 3

Τα κράτη μέλη θέτουν σε ισχύ τις αναγκαιες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο έως την [τελευταία ημερομηνία που αναφέρεται στο άρθρο 1]. Κοινοποιούν αμέσως στην Επιτροπή το κείμενο αυτών των διατάξεων.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 4

Ανακαλείται η ισχύς των αποφάσεων 78/642/ΕΟΚ, 80/354/ΕΟΚ, 80/798/ΕΟΚ, 80/1300/ΕΟΚ, 82/813/ΕΟΚ, 82/814/ΕΟΚ, 82/923/ΕΟΚ, 82/955/ΕΟΚ, 83/234/ΕΟΚ, 84/326/ΕΟΚ, 89/282/ΕΟΚ και 90/165/ΕΟΚ.

Άρθρο 5

Η παρούσα οδηγία τίθεται σε ισχύ την 20η ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

Άρθρο 6

Η παρούσα οδηγία απευθύνεται στα κράτη μέλη.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Κατάλογος αποφάσεων

2003/56/ΕΚ: Απόφαση της Επιτροπής, της 24ης Ιανουαρίου 2003, σχετικά με τα πιστοποιητικά υγείας για την εισαγωγή ορισμένων ζώντων ζώων και ζωικών προϊόντων από τη Νέα Ζηλανδία (Επίσημη Εφημερίδα αριθ. L 022 της 25/01/2003 σ. 0038 - 0060)

2002/987/ΕΚ: Απόφαση της Επιτροπής, της 13ης Δεκεμβρίου 2002, για τον κατάλογο των εγκαταστάσεων στις Νήσους Φώκλαντ που εγκρίνονται για εισαγωγή νωπού κρέατος στην Κοινότητα (Επίσημη Εφημερίδα L 344, 19/12/2002,σ. 0039-0040)

2002/477/ΕΚ: Απόφαση της Επιτροπής, της 20ής Ιουνίου 2002, για τον καθορισμό των υγειονομικών απαιτήσεων για το νωπό κρέας και το νωπό κρέας πουλερικών που εισάγονται από τρίτες χώρες καθώς και για την τροποποίηση της απόφασης 94/984/ΕΚ (Επίσημη Εφημερίδα L 164, 22/06/2002,σ. 0039-0040)

2001/600/ΕΚ: Απόφαση της Επιτροπής, της 17ης Ιουλίου 2001, σχετικά με προστατευτικά μέτρα όσον αφορά τις εισαγωγές ορισμένων ζώων από τη Βουλγαρία λόγω κρουσμάτων καταρροϊκού-πυρετού του προβάτου, για την ατάργηση της απόφασης 99/542/ΕΚ, την τροποποίηση της απόφασης 98/372/ΕΚ σχετικά με τους υγειονομικούς όρους και την κτηνιατρική πιστοποίηση για τις εισαγωγές ζώντων βοοειδών και χοιροειδών από ορισμένες ευρωπαϊκές χώρες, προκειμένου να ληφθούν υπόψη ορισμένα θέματα που αφορούν τη Βουλγαρία και την τροποποίηση της απόφασης 97/232/ΕΚ για την κατάρτιση του καταλόγου τρίτων χωρών από τις οποίες τα κράτη μέλη επιτρέπουν να εισάγονται αιγοπρόβατα (Επίσημη Εφημερίδα L 210, 03/08/2001,σ. 0051-0057)

2000/159/ΕΚ: Απόφαση της Επιτροπής, της 8ης Φεβρουαρίου 2000, σχετικά με την προσωρινή έγκριση των σχεδίων καταλοίπων των τρίτων χωρών σύμφωνα με την οδηγία 96/23/ΕΚ του Συμβουλίου (Επίσημη Εφημερίδα L 051, 24/02/2000, p 0030-0036)

98/8/ΕΚ: Απόφαση της Επιτροπής της 16ης Δεκεμβρίου 1997 για τον κατάλογο εγκαταστάσεων στην Ομοσπονδιακή Δημοκρατία της Γιουγκοσλαβίας στις οποίες επιτρέπεται να εισάγουν νωπό κρέας στην Κοινότητα (Επίσημη Εφημερίδα L 002, 06/01/1998,σ. 0012-0013)

97/222/ΕΚ: Απόφαση της Επιτροπής της 28ης Φεβρουαρίου 1997 για την κατάρτιση καταλόγου τρίτων χωρών από τις οποίες τα κράτη μέλη επιτρέπουν την εισαγωγή προϊόντων με βάση το κρέας (Επίσημη Εφημερίδα L 089, 04/04/1997,σ. 0039-0046)

97/221/ΕΚ: Απόφαση της Επιτροπής της 28ης Φεβρουαρίου 1997 για τον καθορισμό όρων υγείας των ζώων και υποδειγμάτων κτηνιατρικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες και για την κατάργηση της απόφασης 91/449/ΕΟΚ (Επίσημη Εφημερίδα L 089, 04/04/1997,σ. 0032-0038)

95/427/ΕΚ: Απόφαση της Επιτροπής της 16ης Οκτωβρίου 1995 όσον αφορά τον πίνακα των εγκαταστάσεων της Ναμίμπια που έχουν εγκριθεί για την εισαγωγή προϊόντων με βάση το κρέας (Επίσημη Εφημερίδα L 254, 24/10/1995,σ. 0028-0029)

95/45/ΕΚ: Απόφαση της Επιτροπής της 20ής Φεβρουαρίου 1995 όσον αφορά τον πίνακα των εγκαταστάσεων της Πρώην Γιουγκοσλαβικής Δημοκρατίας της Μακεδονίας που έχουν εγκριθεί για την εισαγωγή νωπών κρεάτων στην Κοινότητα (Επίσημη Εφημερίδα L 051, 08/03/1995,σ. 0013-0014)

94/465/ΕΚ: Απόφαση της Επιτροπής της 12ης Ιουλίου 1994 όσον αφορά τον πίνακα των εγκαταστάσεων της Μποτσουάνα που έχουν εγκριθεί για την εισαγωγή προϊόντων με βάση το κρέας (Επίσημη Εφημερίδα L 190, 26/07/1994,σ. 0025-0025)

94/40/ΕΚ: Απόφαση της Επιτροπής της 25ης Ιανουαρίου 1994 όσον αφορά τον πίνακα των εγκαταστάσεων της Ζιμπάμπουε που έχουν εγκριθεί για την εισαγωγή προϊόντων με βάση το κρέας (Επίσημη Εφημερίδα L 022, 27/01/1994,σ. 0050-0050)

93/158/ΕΟΚΑπόφαση του Συμβουλίου της 26ης Οκτωβρίου 1992 για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με την εφαρμογή της κοινοτικής οδηγίας τρίτες χώρες (οδηγία 72/462/ΕΟΚ του Συμβουλίου) και των αντίστοιχων κανονιστικών προδιαγραφών των Ηνωμένων Πολιτειών της Αμερικής όσον αφορά το εμπόριο νωπού βοείου και χοιρείου κρέατος (Επίσημη Εφημερίδα L 068, 19/03/1993, p 0001-0002)

93/26/ΕΟΚ: Απόφαση της Επιτροπής της 11ης Δεκεμβρίου 1992 όσον αφορά τον πίνακα των εγκαταστάσεων της Δημοκρατίας της Κροατίας που έχουν εγκριθεί για την εισαγωγή νωπών κρεάτων στην Κοινότητα (Επίσημη Εφημερίδα L 016, 25/01/1993,σ. 0024-0025)

90/432/ΕΟΚ: Απόφαση της Επιτροπής της 30ής Ιουλίου 1990 σχετικά με τον πίνακα των εγκαταστάσεων της Ναμίμπια που εγκρίνονται για την εισαγωγή νωπών κρεάτων στην Κοινότητα (Επίσημη Εφημερίδα L 223, 18/08/1990,σ. 0019-0020)

90/13/ΕΟΚ: Απόφαση της Επιτροπής της 20ής Δεκεμβρίου 1989 για τη διαδικασία που πρέπει να ακολουθείται για την τροποποίηση ή συμπλήρωση των πινάκων και εγκαταστάσεων των τρίτων χωρών που έχουν εγκριθεί για την εισαγωγή νωπών κρεάτων στην Κοινότητα (Επίσημη Εφημερίδα L 008, 11/01/1990,σ. 0070)

87/431/ΕΟΚΑπόφαση της Επιτροπής της 28ης Ιουλίου 1987 που αφορά τον πίνακα των εγκαταστάσεων του Βασιλείου της Σουαζιλάνδης που εγκρίνονται για την εισαγωγή νωπού κρέατος στην Κοινότητα (Επίσημη Εφημερίδα L 228, 15/08/1987,σ. 0053)

87/424/ΕΟΚ: Απόφαση της Επιτροπής της 14ης Ιουλίου 1987 σχετικά με τον πίνακα των εγκαταστάσεων των Ηνωμένων Πολιτειών του Μεξικού που εγκρίνονται για την εισαγωγή νωπών κρεάτων στην Κοινότητα (Επίσημη Εφημερίδα L 228, 15/08/1987,σ. 0043-0044)

87/258/ΕΟΚΑπόφαση της Επιτροπής της 28ης Απριλίου 1987 σχετικά με τον πίνακα των εγκαταστάσεων του Καναδά που εγκρίνονται για την εισαγωγή νωπών κρεάτων στην Κοινότητα (Επίσημη Εφημερίδα L 121, 09/05/1987,σ. 0050)

87/257/ΕΟΚ: Απόφαση της Επιτροπής της 28ης Απριλίου 1987 σχετικά με τον πίνακα των εγκαταστάσεων των ΗΠΑ που εγκρίνονται για την εισαγωγή νωπών κρεάτων στην Κοινότητα (Επίσημη Εφημερίδα L 121, 09/05/1987,σ. 0046-0049)

87/124/ΕΟΚ: Απόφαση της Επιτροπής της 19ης Ιανουαρίου 1987 σχετικά με τον πίνακα των εγκαταστάσεων της Χιλής που εγκρίνονται για την εισαγωγή νωπών κρεάτων στην Κοινότητα (Επίσημη Εφημερίδα L 051, 20/02/1987,σ. 0041-0042)

86/474/ΕΟΚ: Απόφαση της Επιτροπής της 11ης Σεπτεμβρίου 1986 σχετικά με την άσκηση των ελέγχων που διενεργούνται επιτόπου στα πλαίσια του καθεστώτος που εφαρμόζεται στις εισαγωγές βοοειδών και χοιροειδών καθώς και νωπών κρεάτων προέλευσης τρίτων χωρών (Επίσημη Εφημερίδα L 279, 30/09/1986,σ. 0055-0056)

86/65/ΕΟΚ: Απόφαση της Επιτροπής της 13ης Φεβρουαρίου 1986 σχετικά με τον πίνακα των εγκαταστάσεων του Μαρόκου που εγκρίνονται για την εισαγωγή νωπών κρεάτων στην Κοινότητα (Επίσημη Εφημερίδα L 072, 15/03/1986,σ. 0040-0041)

85/539/ΕΟΚΑπόφαση της Επιτροπής της 29ης Νοεμβρίου 1985 που αφορά τον πίνακα των εγκαταστάσεων της Γροιλανδίας που εγκρίνονται για την εισαγωγή νωπού κρέατος στην Κοινότητα (Επίσημη Εφημερίδα L 334, 12/12/1985,σ. 0025-0026)

84/24/ΕΟΚ: Απόφαση της Επιτροπής της 23ης Δεκεμβρίου 1983 σχετικά με τον πίνακα των εγκεκριμένων εγκαταστάσεων της Ισλανδίας για την εισαγωγή νωπών κρεάτων στην Κοινότητα (Επίσημη Εφημερίδα L 020, 25/01/1984,σ. 0021-0022)

83/423/ΕΟΚ: Απόφαση της Επιτροπής της 29ης Ιουλίου 1983 που αφορά τον πίνακα των εγκαταστάσεων της Δημοκρατίας της Παραγουάης οι οποίες εγκρίνονται για την εισαγωγή νωπού κρέατος στην Κοινότητα (Επίσημη Εφημερίδα L 238, 27/08/1983,σ. 0039-0040)

83/402/ΕΟΚ: Απόφαση της Επιτροπής της 29ης Ιουλίου 1983 σχετικά με τον κατάλογο των εγκαταστάσεων της Νέας Ζηλανδίας που έχουν εγκριθεί για την εισαγωγή νωπών κρεάτων στην Κοινότητα (Επίσημη Εφημερίδα L 233, 24/08/1983,σ. 0024-0028)

83/384/ΕΟΚ: Απόφαση της Επιτροπής της 29ης Ιουλίου 1983 σχετικά με τον κατάλογο των εγκαταστάσεων της Αυστραλίας που έχουν εγκριθεί για την εισαγωγή νωπών κρεάτων στην Κοινότητα (Επίσημη Εφημερίδα L 222, 13/08/1983,σ. 0036-0039)

83/243/ΕΟΚ: Απόφαση της Επιτροπής της 10ης Μαΐου 1983 που αφορά τον πίνακα των εγκαταστάσεων της Δημοκρατίας της Μποτσουάνα που εγκρίνονται για την εισαγωγή νωπού κρέατος στην Κοινότητα (Επίσημη Εφημερίδα L 129, 19/05/1983,σ. 0070-0071)

83/218/ΕΟΚ: Απόφαση της Επιτροπής της 22ας Απριλίου 1983 σχετικά με τον κατάλογο των εγκεκριμένων εγκαταστάσεων της Σοσιαλιστικής Δημοκρατίας της Ρουμανίας για την εισαγωγή νωπών κρεάτων στην Κοινότητα (Επίσημη Εφημερίδα L 121, 07/05/1983,σ. 0023-0025)

82/923/ΕΟΚ: Απόφαση της Επιτροπής της 17ης Δεκεμβρίου 1982 σχετικά με τις εγκαταστάσεις της Δημοκρατίας της Γουατεμάλας από τις οποίες μπορούν τα κράτη μέλη να επιτρέψουν την εισαγωγή νωπών κρεάτων (Επίσημη Εφημερίδα L 381, 31/12/1982,σ. 0040-0040)

82/913/ΕΟΚ: Απόφαση της Επιτροπής της 16ης Δεκεμβρίου 1982 σχετικά με τον πίνακα των εγκεκριμένων εγκαταστάσεων της Δημοκρατίας της Νότιας Αφρικής και της Ναμίμπια για την εισαγωγή νωπών κρεάτων στην Κοινότητα (Επίσημη Εφημερίδα L 381, 31/12/1982,σ. 0028-0029)

82/735/ΕΟΚ: Απόφαση του Συμβουλίου της 18ης Οκτωβρίου 1982 περί του πίνακα των εγκαταστάσεων στη Λαϊκή Δημοκρατία της Βουλγαρίας που έχουν εγκριθεί για την εξαγωγή νωπών κρεάτων στην Κοινότητα (Επίσημη Εφημερίδα L 311, 08/11/1982,σ. 0016-0017)

82/734/ΕΟΚ: Απόφαση του Συμβουλίου της 18ης Οκτωβρίου 1982 περί του πίνακα των εγκαταστάσεων στην Ελβετική Συνομοσπονδία που έχουν εγκριθεί για την εξαγωγή νωπών κρεάτων στην Κοινότητα (Επίσημη Εφημερίδα L 311, 08/11/1982,σ. 0013-0015)

81/713/ΕΟΚ: Απόφαση της Επιτροπής της 28ης Ιουλίου 1981 περί του πίνακα των εγκεκριμένων εγκαταστάσεων της Δημοκρατίας της Βραζιλίας για την εισαγωγή στην Κοινότητα νωπού βοείου κρέατος καθώς και κρέατος των κατοικιδίων μωνύχων (Επίσημη Εφημερίδα L 257, 10/09/1981, σ. 0028-0031)

81/92/ΕΟΚ: Απόφαση της Επιτροπής της 30ής Ιανουαρίου 1981 περί του καταλόγου των εγκεκριμένων εγκαταστάσεων της Δημοκρατίας της Ουρουγουάης για την εισαγωγή στην Κοινότητα νωπού βοείου και προβείου κρέατος καθώς και των κατοικιδίων μωνύχων (Επίσημη Εφημερίδα L 058, 05/03/1981,σ. 0043-0045)

81/91/ΕΟΚ: Απόφαση της Επιτροπής της 30ής Ιανουαρίου 1981 περί του καταλόγου των εγκεκριμένων εγκαταστάσεων της Δημοκρατίας της Αργεντινής για την εισαγωγή στην Κοινότητα νωπού βοείου και προβείου κρέατος καθώς και των κατοικιδίων μωνύχων (Επίσημη Εφημερίδα L 058, 05/03/1981,σ. 0039-0042)

79/542/ΕΟΚ: Απόφαση του Συμβουλίου της 21ης Δεκεμβρίου 1979 περί καταρτίσεως ενός πίνακα τρίτων χωρών ή μερών αυτών καθώς και για τον καθορισμό όρων για την υγεία των ζώων και τη δημόσια υγεία και την κτηνιατρική πιστοποίηση, για την εισαγωγή στην Κοινότητα ορισμένων ζώντων ζώων και νωπού κρέατος αυτών (Επίσημη Εφημερίδα L 146, 14/06/1979,σ. 0015-0017)

78/685/ΕΟΚ: Απόφαση της Επιτροπής της 26ης Ιουλίου 1978 περί καταρτίσεως πίνακος επιζωοτικών ασθενειών σύμφωνα με τις διατάξεις της οδηγίας 72/462/ΕΟΚ (Επίσημη Εφημερίδα L 227, 18/08/1978,σ. 0032-0033)